《龟山之孙杨子顺肇庆一见相投随至德庆谋馆寓》
宋代·曾丰

吾教落南无祖师，问谁传得祖师衣。
渊明抵掌今诚是，伯玉摇头昨似非。
相谢十州风月去，自担千古圣贤归。
归囊道价重于利，未必轑羹不下机。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。